钦定古今图书集成/明伦汇编/闺媛典/第106卷 > 皇清十二 > 苏秩妻张氏〈霍氏附〉
## 钦定古今图书集成/明伦汇编/闺媛典/第106卷 > 皇清十二 > 苏秩妻张氏〈霍氏附〉

按《广东通志》：张氏，苏秩妻，顺德人，署陆川训导。美嫡母年十八归苏，事姑谢氏甚孝。夫四十无子，纳妾霍氏，生美，张爱之如己出。迨美任陆川，家居石头，氏与妾霍举家为贼所执，霍嘱其仆曰：“速备金赎老姑，吾誓不为贼污。” 言讫，赴水而死。张年八十，亦骂贼遇害。时有婢亦同死。